ఉద్వేగం

ఉద్వేగం 2024లో తెలుగులో విడుదలైన కోర్ట్‌ రూమ్‌ డ్రామా సినిమా. కళా సృష్టి ఇంటర్నేషనల్, మణిదీప్ ఎంట‌ర్‌టైన్‌మెంట్ బ్యానర్‌పై జి. శంకర్‌, ఎల్‌. మధు నిర్మించిన ఈ సినిమాకు మహిపాల్‌ రెడ్డి ద‌ర్శ‌క‌త్వం వహించాడు. త్రిగుణ్, దీప్సిక, శ్రీకాంత్‌ అయ్యంగార్‌, సురేష్‌ ప్రధాన పాత్రల్లో నటించిన ఈ సినిమా టీజర్‌ను సెప్టెంబరు 12న, ట్రైలర్‌ను నవంబరు 23న విడుదల చేసి, నవంబరు 29న ప్రపంచవ్యాప్తంగా సినిమా విడుదలైంది.
కథ
న్యాయవాది అయిన మహీంద్రా (త్రిగుణ్) తనదైన శైలిలో క్రిమినల్ కేసులను సులభంగా తీర్చేస్తుంటాడు. మహీంద్రా అమ్ములు (దీప్షిక)ను ప్రేమిస్తుంటాడు. ఈ క్రమంలో ఒక రోజు గ్యాంగ్ రేప్ కేసు అతనికి వస్తుంది. మొదట అతను ఈ కేసు తీసుకోవడానికి నిరాకరిస్తాడు, కానీ తరువాత కొన్ని కారణాల వల్ల కేసును స్వీకరించి, A2 నిందితుడు సంపత్ కోసం వాదిస్తాడు, ప్రసాద్ (శ్రీకాంత్ అయ్యంగార్) అమ్మాయి తరపున ఈ కేసును వాదిస్తాడు. ఈ కేసు మహీంద్రా వ్యక్తిగత, వృత్తిపరమైన జీవితంలో ఏమి మార్పులు తీసుకువచ్చింది? చివరికి ఈ కేసులో ఏం జరిగింది అనేదే మిగతా సినిమా కథ.
నటీనటులు
 త్రిగుణ్
 దీప్సిక
 శ్రీకాంత్‌ అయ్యంగార్‌
 సురేష్‌ 
 పరుచూరి గోపాలకృష్ణ
 శివ కృష్ణ
 ఐ డ్రీమ్స్ అంజలి
మూలాలు

బయటి లింకులు


వర్గం:2024 తెలుగు సినిమాలు